જેમાં જીગરના ભાઈ(રાજ વઝીર)-ભાભી(કામિની પંચાલ), જીગરનું પાડોશી કપલ, શ્રુતિના પેરેન્ટ્સ સંજય(આશિષ કક્કડ)-જયશ્રી(કુમકુમ દાસ) અને જીગર-શ્રુતિનો સમાવેશ થાય છે. જેમાં જીગરના ભાઈ-ભાભી લગ્નના વર્ષો બાદ પણ એક બીજાની સંભાળ લેતું લવિંગ કપલ છે. તો શ્રુતિના પેરેન્ટ્સનું લગ્ન જીવન ડિવોર્સને આરે આવી જાય છે. જ્યારે જીગરના પાડોશી સમજણ સાથે જીવનને ખુશીથી આગળ વધારે છે. આ તમામ કપલ ક્યાંકને ક્યાંક શ્રુતિ અને જીગર સાથે પણ કનેક્ટેડ છે. આ કપલ્સ દ્વારા ફિલ્મ મેકરે નવા-નવા પ્રેમમાં પડેલા શ્રુતિ-જીગરને મેસેજ આપ્યો છે અને આજની યુવા પેઢીને પણ તેમાંથી શીખવા મળશે.